b'\n_START_ARTICLE_\nCan Cirera (Tiana)\n_START_SECTION_\nDescripci\xc3\xb3\n_START_PARAGRAPH_\n\xc3\x89s un edifici civil; es tracta d\'una masia distribu\xc3\xafda en tres cossos. L\'al\xc3\xa7at es compon de planta baixa, un pis i unes golfes que es sobreal\xc3\xa7a damunt l\'altre pis, a la part central. Est\xc3\xa0 cobert per una teulada amb dos vessants i un carener perpendicular a la fa\xc3\xa7ana. En conjunt, resulta de grans dimensions. Sobre els cossos laterals desguassa la coberta de la part central._NEWLINE_Totes les obertures estan realitzades amb carreus de pedra, i crida l\'atenci\xc3\xb3 la portalada amb arc escarser i un balc\xc3\xb3 de ferro forjat amb el paviment de rajola. Al celler de la masia conserva premses de fruita de finals dels XVIII, i encara es conserva l\'activitat vin\xc3\xadcola.\n_START_SECTION_\nHist\xc3\xb2ria\n_START_PARAGRAPH_\nL\'edifici data de finals del segle XVII, comen\xc3\xa7ament del XVIII. El reixat exterior, que tanca la propietat, porta inscrita la data "1848", any en qu\xc3\xa8 es realitz\xc3\xa0 di reixat.'